L'Ajuntament de Sagunt dóna suport públicament a la jornada de Vaga General Educativa del 9 de març
02 de març 2017

 ![](/media/tchlpomm/97_img_6990.jpg)  
  

L'Ajuntament de Sagunt dóna suport públicament a la jornada de Vaga General Educativa del 9 de març convocada per tots els sectors de la comunitat educativa i participar-hi activament. El Ple ha aprovat per unanimitat la moció presentada per EUPV.

L'Ajuntament de Sagunt traslladarà per escrit al Govern Central i al Govern de la Generalitat l'exigència de derogar la LOMCE, la reversió de les retallades, l'increment pressupostari i un sistema de beques que garantisca la igualtat d'oportunitats. A més, el consistori exigirà al Govern Central i al Govern de la Generalitat que impulse un pacte educatiu consensuat amb la comunitat educativa i, a proposta de Ciudadanos, amb tots els grups polítics.

**“S'ha arribat a un punt en el qual el primer curs de la carrera \[universitària\] més barata costa 1.620 €, i repetint assignatura, es necessita pagar fins a cinc vegades més. D'altra banda, l’estudiantat de FP s'ha vist afectat per l'augment de les taxes: una FP de grau superior costa 480 €, i una de grau mitjà entre 120 € i 220 € de mitjana”**, denuncia la moció aprovada.

La corporació municipal comunicarà l’acord a tots els consells escolars del municipi i a totes les associacions d'estudiants, mares i pares, i sindicats amb presència en la localitat, i donarà suport a accions compartides amb els centres educatius del nostre municipi per potenciar la vaga del 9 de març.

A més, a proposta d'IP, s'insta la construcció de l'Institut Nº5 i del Centre Integral de Formació Professional. També es donarà trasllat de la present moció al Govern Central, al Govern de la Generalitat i als grups parlamentaris del Congrés dels Diputats i del Senat.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-dona-suport-publicament-a-la-jornada-de-vaga-general-educativa-del-9-de-marc/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-dona-suport-publicament-a-la-jornada-de-vaga-general-educativa-del-9-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-dona-suport-publicament-a-la-jornada-de-vaga-general-educativa-del-9-de-marc/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-dona-suport-publicament-a-la-jornada-de-vaga-general-educativa-del-9-de-marc/)